**ΕΞΕΛΙΞΗ ΤΗΣ MAIN COURANTE**

Εξέλιξη της M/C

 Ανάλογα, λοιπόν µ ε τον τρόπο τήρησης των τρεχούµενων λογαριασµών πελατών διακρίνουµε τα διάφορα συστήµατα της M/C.

Σαφώς το πρώτο σύστηµα δεν µπορεί να είναι άλλο εκτός απ΄ τη χειρόγραφη, κλασική M/C. Η παρακολούθηση βέβαια των λογαριασµών των πελατών µπορεί να γίνει και µε ειδικές µηχανές M/C, µηχανικές ή ηλεκτρονικές. Οι µηχανικές τείνουν να εξαλειφθούν, αφού οι ηλεκτρονικές είναι ευκολότερες στη χρήση τους αλλά και φθηνότερες. Είναι σίγουρο ότι και οι ηλεκτρονικές µηχανές θα εξαφανιστούν µε την εγκατάσταση συστηµάτων ηλεκτρονικών υπολογιστών, οι οποίοι έχουν µεγαλύτερες δυνατότητες και βοηθούν στη καλύτερη παρακολούθηση των λογαριασµών αλλά και στην εξαγωγή πολυπλοκότερων και χρησιµότατων συµπερασµάτων από οποιαδήποτε µηχανή ενώ ταυτόχρονα µπορούν να χρησιµοποιηθούν και στα υπόλοιπα τµήµατα του ξενοδοχείου. Πιο χρήσιµο όµως είναι να κάνουµε µ ία περιγραφή του κάθε συστήµατος της M/C ξεχωριστά.

 **1. Χειρόγραφη M/C (κλασική)** Η χειρόγραφη M/C αποτελεί το απλούστερο σύστηµα, µπορεί να τηρείται σε φύλλα, καρτέλες και ως επί το πλείστων σε βιβλία. Εφ΄ όσον τηρείται σε βιβλίο, τα ξενοδοχεία τα οποία διατηρούν ελεγκτήριο, χρησιµοποιούν δύο τέτοια, ένα για τις άρτιες ηµέρες και ένα για τις ηµέρες των περιττών ηµεροµηνιών, έτσι ώστε να διευκολύνονται οι καταχωρήσεις και ο έλεγχος

Επειδή στη M/C καταχωρούνται όλα τα έσοδα της επιχείρησης που έχουµε από κάθε κλάδο εκµετάλλευσης του ξενοδοχείου, γι΄ αυτό απαραιτήτως πρέπει να φέρει θεώρηση της Οικονοµικής Εφορίας. Η γραµµογράφηση των εντύπων και βιβλίων του χειρόγραφου συστήµατος αποτελείται από οριζόντιες και κάθετες στήλες. Οι οριζόντιες στήλες χρησιµεύουν για την καταχώρηση σε κάθε µία απ΄ αυτές ενός λογαριασµού. Οι κάθετες στήλες, οι οποίες διακρίνονται σε τέσσερις οµάδες, περιλαµβάνουν συνήθως τις παρακάτω ενδείξεις:

Πρώτη οµάδα: Στήλες ενδεικτικές Αφορά στα ενδεικτικά στοιχεία του πελάτη: αριθµό δωµατίου, άτοµα (ενήλικες, παιδιά), αριθµό λογαριασµού, ονοµατεπώνυµο πελάτη, εθνικότητα, όροι συµφωνίας (ενοίκιο, πρωινό, γεύµα ή δείπνο)

 ∆εύτερη οµάδα: Στήλες χρεώσεως Αντιστοιχεί σε κάθε τµήµα εκµετάλλευσης στο οποίο γίνεται η κατανάλωση: δωµάτιο, εστιατόριο, µπαρ, τηλέφωνο, πλυντήριο, διάφορα κλπ.

Τρίτη οµάδα: στήλες πιστώσεως Παρακολουθεί τις πιστώσεις στο λογαριασµό του πελάτη: ταµείο (εισπράξεις), προκαταβολές, εκπτώσεις, διορθώσεις.

 Τέταρτη οµάδα: Στήλες αποτελεσµάτων Είναι στήλες αποτελεσµάτων: ολικό ηµέρας, υπόλοιπο προηγούµενης, υπόλοιπο σε µεταφορά, γενικό σύνολο.

Ο σκοπός της εµφάνισης και δηµιουργίας του κλασικού χειρόγραφου συστήµατος είναι η δηµιουργία της ανάγκης παρακολούθησης των εσόδων των ξενοδοχειακών επιχειρήσεων. Όπως είναι κατανοητό δεν ήταν δυνατή η παρακολούθηση των εσόδων µ ε πρόχειρους υπολογισµούς και µνηµονικές παρακολουθήσεις. Το κλασικό σύστηµα έδωσε ουσιαστικές λύσεις σε σχέση µε την κατάσταση προχειρότητας που επικρατούσε πριν την εµφάνισή του, τόσο όσο αφορά τους επιµέρους λογαριασµούς των πελατών, όσο και τον τζίρο της επιχείρησης είτε είναι ηµερήσιος, είτε εβδοµαδιαίος, είτε µηνιαίος, µε βάση αναλυτικά ενδεικτικά στοιχεία. Με τη χειρόγραφη Main Courante έχουµε µία πολύ σαφή και ξεκάθαρη εικόνα της κινήσεως του ξενοδοχείου µε αριθµούς δωµατίων στη σειρά, ονόµατα και λοιπά στοιχεία των πελατών. Επίσης η χειρόγραφη M/C µας επιτρέπει την παρακολούθηση της κίνησης και της αποδοτικότητας των διαφόρων κλάδων εκµετάλλευσης του ξενοδοχείου. Επίσης µας δίνει τη δυνατότητα και εκφράζει αναλυτικά το σύνολο της ηµερήσιας χρέωσης του πελάτη και συγκεντρωτικά τα ηµερήσια έσοδα της επιχείρησης, στοιχεία τα οποία αποτελούν πλέον ένδειξη σωστής οργάνωσης και κατάργηση της κατάστασης προχειρότητας που υπήρχε πριν την εµφάνιση του κλασικού συστήµατος. Έτσι πλέον οι επιχειρήσεις έχουν τη δυνατότητα να λειτουργήσουν κανονικά και ικανοποιητικά, να προγραµµατίζουν τις δραστηριότητές τους, να παίρνουν αποφάσεις και να ελέγχουν όλες τις οικονοµικές πράξεις τους.

**2. Μέθοδος διατύπου λογιστικής** Με τη µέθοδο του συστήµατος RUF επιτυγχάνεται η ταυτόχρονη ενηµέρωση του λογαριασµού και της M/C. Η γραµµογράφηση είναι η ίδια µε τη κλασική και τηρείται σε κινητά φύλλα εις διπλούν. Η ενηµέρωση επιτυγχάνεται µ ε τη χρησιµοποίηση ειδικής µεταλλικής πλάκας η οποία βοηθά στο να συµπίπτουν οι οριζόντιες και οι κάθετες στήλες M/C και λογαριασµών.

Με το σύστηµα αυτό έχουµε εξοικονόµηση χρόνου, σε σχέση µε το κλασικό, αφού η ενηµέρωση M/C και λογαριασµών πελατών γίνεται ταυτόχρονα, ενώ αποκλείονται σφάλµατα κατά τη µεταφορά των ποσών από τη Main Courante στους λογαριασµούς. Κυρίως χρησιµοποιήθηκε σε ξενοδοχεία τα οποία είχαν σαν αρχή απ΄ ευθείας πληρωµή των extras καταναλώσεων από τους πελάτες. Η ενηµέρωση M/C και λογαριασµών κάθε ηµέρας πραγµατοποιείται σε µία φάση, συνήθως το πρωί της επόµενης.

**3. Μηχανική M/C** Η τεχνολογία αποτελεί αναπόσπαστο κοµµάτι του ανθρώπινου βίου και παράλληλα µε την εξέλιξη της κοινωνίας έχουµε και την παράλληλη εξέλιξη της τεχνολογίας. Έτσι λοιπόν και ο ξενοδόχος αποδέχεται την εξέλιξη της τεχνολογίας µε την εισροή των µηχανών στους επιχειρησιακούς του χώρους. Η είσοδος τους στον ξενοδοχειακό χώρο επέφερε σηµαντικά αποτελέσµατα στον τοµέα της οργάνωσης, του προγραµµατισµού και του ελέγχου στις οικονοµικές πράξεις τους. Γεγονός το οποίο επέφερε σηµαντικά οφέλη και κέρδη σε αυτές εξαιτίας των πλεονεκτηµάτων που έχουν, σε σχέση µε το προηγούµενο σύστηµα παρακολούθησης των λογαριασµών των πελατών στον ξενοδοχειακό χώρο. Έτσι λοιπόν έχουµε την αναπόφευκτη διαδοχή της χειρόγραφης M/C µε τη µηχανική που αποτελεί την τελευταία µέχρι τότε εξέλιξη του συστήµατος παρακολούθησης της ηµερήσιας κίνησης ενός ξενοδοχείου, γιατί µ ε αυτή επιτυγχάνεται η ταχύτατη και ακριβής καταχώρηση όλων των εγγραφών που πραγµατοποιούνται στη χειρόγραφη M/C.

 Η µηχανική M/C έχει ασφαλιστικά κλειδιά λειτουργίας πράγµα που αποκλείει τη χρησιµοποίηση της µηχανής από ανεύθυνα και µ η εντεταλµένα πρόσωπα. ∆ίνει επίσης χωρίς ιδιαίτερη εργασία διαχωρισµούς και συγκεντρώσεις των πράξεων. Ακόµη, η µηχανική όπως και η χειρόγραφη παρακολουθεί τους λογαριασµούς των χρεωστών, τις εισπράξεις και τις πληρωµές της ηµέρας, αλλά σε συντοµότερο χρόνο και µε απασχόληση λιγότερου αριθµού προσωπικού. Οι µηχανές ανάλογα µ ε τον τρόπο καταχώρησης στο λογαριασµό διακρίνονται σε δύο κατηγορίες:

1. Οριζόντιο σύστηµα
2. Κάθετο σύστηµα

Όταν λέµε οριζόντιο σύστηµα εννοούµε ότι στο λογαριασµό του πελάτη η µηχανή καταχωρεί σε διαφορετικές στήλες τη χρέωση, την πίστωση, το υπόλοιπο του λογαριασµού και το υπόλοιπο από µεταφορά. Αντίθετα, στο κάθετο σύστηµα όλες οι εγγραφές καταχωρούνται στο λογαριασµό η µία κάτω από την άλλη. Ύστερα από εφαρµογές των δύο παραπάνω συστηµάτων, κατέληξαν στο συµπέρασµα ότι το οριζόντιο σύστηµα ενδείκνυται για ξενοδοχεία µεγάλης δυναµικότητας ενώ το κάθετο για µικρής.

Οι πιο γνωστοί τύποι µηχανικών M/C είναι οι εξής: i. National: N.C.R. 2000, N.C.R. 42, N.C.R. 50 ii. ANKER: ANKER 724, ANKER B.N. 5000 iii. SWEDA: διάφοροι τύποι µηχανών Ο τρόπος χειρισµού των µηχανών είναι σε βασικές γραµµές ο ίδιος για όλες τις µηχανές. ∆ιαφορές υπάρχουν στο ονοµατολόγιο και σε µερικές τεχνικές ευκολίες που παρουσιάζει το ένα µοντέλο σχετικά µ ε κάποιο άλλο παλαιότερο ή άλλης µάρκας. Με τα στοιχεία λοιπόν που ήδη έχουν αναφερθεί για τη λειτουργία της µηχανικής M/C, βλέπουµε ότι παρουσιάζει πολλά πλεονεκτήµατα τα οποία συνέβαλλαν στην ευρύτερη διάδοση και επικράτησή της απέναντι στην κλασική χειρόγραφη.